கேள்வி: கர்நாடக அரசு சின்னம் என்பது என்ன?
பதில்: கர்நாடக அரசு இலச்சினை (''Emblem of Karnataka'') என்பது இந்தியா மாநிலமான கருநாடகம் அரசு சின்னமாகும். இந்தச் சின்னம் மைசூர் அரசு சின்னத்தை அடிப்படையாகக் கொண்டது. இந்த சின்னம் கர்நாடக அரசு அனைத்து அதிகாரபூர்வ கடிதங்களிலும் இடம்பெற்றுள்ளது. சின்னத்தின் மையத்தில் சிவப்பு நிறக் கேடயமும் அதில் வெள்ளை நிற கண்டபெருடா என்னும் இருதலைப்புல்லியும் (இருதலைப் பறவை) உள்ளது. இந்தக் கேடயத்தின் மேலே அசோக சிங்கத் தூபியின் தலைப்பகுதி (இது இந்திய அரசு) உள்ளது. அதன் பீடத்தில் நீல நிறத்தில் தர்மசக்கரம், சக்கரத்தின் இருபுறங்களிலும் குதிரை, காளை ஆகியவையும் இடம்பெற்றுள்ளன. கேடயத்தின் மீது கால்வைத்தபடி மஞ்சள் நிறத்தில் சிவப்பு பிடரியுடன் இரு பக்கங்களிலும் சிங்க உடலும் யானையின் துதிக்கையும் உடைய யாளிகள் (இது சிங்கத்தையும் யானையையும் விட மிகவும் வலிமையானது என தொன்மங்களில் கூறப்பட்டுள்ளது.) பச்சை இலைமீது நிற்பதுபோல் உள்ளன. இதன் கீழே தேவநாகரி, "सत्यमेव जयते" (சத்யமேவ ஜெயதே), என்ற சமசுகிருதம் வாக்கியம் இடம்பெற்றுள்ளது.